Zulaikha Patel

Zulaikha Patel (lotalwe ngemnyaka wa- 2002)  ngumuntfu waseNingizimu-Afrika lolwa nebuhlanga . Waba luphawu lwekulwa nemtsetfomgomo weSikolwa Lesisetulu Semantfombatane sase-Pitoli mayelana netinwele temantfombatane lamnyama ngemnyaka wa-2016, lapjo abeneminyaka lengu-13 budzala. Yena nalabo labefundza nabo babamba umhlangano lowaholela hhayi kuphela ekugucukeni kwenchubomgomo yesikolwa, kepha nekuphenya ngetinsolo tebuhlanga kulesikolwa. Ucashunwe atsi: “Kungicela kutsi ngintjintje tinwele tami kufana nekungicela kutsi ngisule bumnyama bami.” 

 Inkhinga lesesikolweni lesisetulu semantfombatane ePitoli 
Sikolwa lesisetulu semantfombatane sasePitoli,sisendzaweni yase Pitoli, eRiphabhulikhi yaseNingizimu-Afrika. Lesikolwa sasungulwa ngemnyaka wa-1902, futsi sonkhe besisebantfu labamhlophe kusukela sasungulwa kwaze kwaba ngu-1990, njengoba tikolo tase Ningizimu-Afrika betihlukaniswe ngaphambi kwelubandlululo, kepha kusukela nga-1990, lesikolo sivulekele tonkhe tinhlanga. Ngekusho kwe CNN, iPitoli-Girls' Code of Conduct ayikhulumi ngalokucondzile nge -afros, kepha ibeka imitsetfo yekubukeka jikelele, kufaka ekhatsi kuncoma kutsi tonkhe tindlela "kufanele tibe nguleticondzile, letihlantekile futsi tihambisane nemfaniswano wesikolo." Bothishela bebatjele bafundzi kutsi tinwele tabo te-afro "ti-exotic" futsi tidzinga kufuywa.  Bekushiwo kutsi tinwele temantfombatane tidzinga kucondziswa noma kuboshwa emuva, kungagcotjwa njenge -Afros.

Zulaikha Patel bekasemkhatsini webafundzi labahola umkhosi wekumelene nePitoli -Girls High, ngekumelene nenchubomgomo yetinwele yesikolwa semantfombatane onkhe.  Labafundzi labasha lakhombisako kutsi basebasha basongelwa ngekuboshwa ngesikhatsi Zulaikha Patel ahola lombhikisho lothulile. Umbukiso lofakwe ku-inthanethi ukhombisa Zulaikha Patel njengoba abhekene nebalindzi labatsatfu labahlomile labacashwe baphatsi besikolo kutsi bacedze lomkhosi. Lombukiso ubangele kutsi kube nekuphendvula lokukhulu ngalesikolo.

 Ngemuva kweMbhikisho waZulaikha 
Iminykato ya Zulaikha Patel takhutsata letinye tindlela tekubhikisha eNingizimu-Afrika, esikolweni lesisetulu sase Lawson Brown esifundzeni sase Mphumalanga, kanye nase St. Bantfu emhlabeni wonkhe bacala kwabelana ngetitfombe tema-afro abo etindzabeni tekuchumana, ngekubambisana nebafundzi labasikati basesikolweni lesisetulu sasePitoli. Kwalandzela kusakatwa kwetindzaba temave emhlaba. Lemibhikisho yakhombisa kutsi kwehlukana ngekwebuhlanga kusachubeka, noma ngabe kwaphela lubandlululo ngemnyaka wa-1991. 

Kuphikisa kwaPatel kwacala imibhikisho leminyenti kanye nelushintjo. MEC weMfundvo esifundzeni sase Gauteng, -Panyaza Lesufi uvakashele esikolweni lesisetulu semantfombatana, ePitoli ngenhloso yekuyolalele tikhalato tebafundzi labamnyama, hhayi kuphela ngenchubomgomo yetinwele, kepha ngebuhlanga jikelele kulesikolwa. Sibonelo saloku kutsi, emantfombatane akavunyelwe kukhuluma tilwimi tema-Afrika emagcekeni esikolwa, Singisi nobe Sibhunu kuphela. -Patrick Gaspard, lincusa laseMelika eNingizimu Afrika, watfumela ku-Twitter watsi: "Yonkhe imimango inemitsetfo. Futsi ngalesinye sikhatsi leyo mitsetfo iyachema futsi idzinga kuvetwa futsi ibhikishwe." Sicelo lebesibhalwe ku-inthanethi   besinemasayinimenti lacishe abe ngu-25 000 ngelilanga linye. Litiko letemfundvo eGauteng limise lomtsetfomgomo wetinwele. 

 Kukhumbula 
Zulaikha Patel, Wabonwa njengalomunye wabomake laba-100 be-BBC ngemnyaka wa-2016.